open-index/open-wikipedia-markdown huggingface dataset:
Vasa vasorum

[miniatura|250px|[Micrografía onde se amosa o vasa vasorum.]]
Denomínase **vasa vasorum** ao conxunto de arterias de pequeno calibre que nutren a outras grandes arterias. Por exemplo, son vasa vasorum aquel conxunto de capilares que irrigan a aorta.

Nas arterias de grande calibre, as capas musculares e de tecido conxuntivo son de moito grosor, deseñadas para soportar moita presión. A presión na aorta acada ata os 120 milímetros de mercurio. Nestas condicións, o sangue arterial non pode nutrir o tecido que conforma as propias arterias. Por iso, existen redes de capilares que discorren polo groso do vaso, para nutrilo dende dentro.
## Véxase tamén 
### Bibliografía 
* ''Wheater's. Histología funcional''
Carlos Martínez Carrillo

**Carlos Martínez Carrillo**, nado en 1970, é un avogado e político galego do PPdeG.
## Traxectoria 
Avogado. Nas municipais de 2007 encabezou a candidatura do PPdeG á alcaldía de Vedra e foi a segunda forza máis votada, logrando subir de 3 a 5 concelleiros. Nas municipais de 2011 encabezou de novo a candidatura e foi elixido alcalde como cabeza da lista máis votada. Nas municipais de 2015 e 2019 acadou de novo a alcaldía con maioría absoluta.

## Notas 
## Véxase tamén 
### Outros artigos 
* Eleccións municipais en Vedra

### Ligazóns externas 
* Entrevista en *El Correo Gallego*
* Entrevista en *La Voz de Galicia*
Vea cefálica accesoria

A **vea cefálica accesoria** é unha vea superficial do membro superior humano, pertencente ao antebrazo. Orixínase a partir dun plexo venoso da parte posterior do antebrazo e pola porción cubital da rede venosa dorsal. Únese á vea cefálica na parte posterior do cóbado. Nalgúns casos, a vea cefálica acesoria deriva da vea cefálica para formar un arco e despois desembocar de novo na vea cefálica. Entre a vea cefálica e a vea basílica adoita haber unha vea comunicante, a vea mediana.
## Véxase tamén 
### Bibliografía 
* Gray. Anatomy of the human body.  Versión de 1918 de dominio público.
Vea mediana antebraquial

A **vea mediana antebraquial** é unha vea do membro superior humano, pertencente ao antebrazo. Drena o sangue da palma da man e percorre o antebrazo, pola parte interna ou medial, por enriba do óso cubital. A altura da fosa do cóbado pode desembocar na vea basílica ou na vea mediana. Nalgúns casos, esta vea divídese en dúas, a altura do cóbado. Unha póla únese á vea basílica e a outra á vea cefálica.

## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Drenaxe venosa do membro superior

A **drenaxe venosa do membro superior** é o conxunto de veas do membro superior que recollen o sangue dende os dedos ata o ombreiro, desembocando o sangue desosixenado na vea subclavia, que despois leva este sangue á vea cava superior, que finalmente rematará na aurícula dereita do corazón.

A drenaxe venosa está constituída por dous sistemas, un superficial e un fondo. O sistema superficial está composto por:
* Veas dixitais e veas dixitais palmares.
* Veas metacarpais.
* Vea cefálica.
* Vea basílica.
* Vea mediana.

O sistema fondo está formado por parellas de veas que acompañan no traxecto ás arterias. Cada parella de veas dispón unha delas a cada lado da arteria. Xeralmente, cada parella de veas está conectadas entre si a través de pequenas veas transversais. Forman parte deste sistema fondo:
* Veas fondas da man.
* Arco venoso palmar superficial e arco venoso palmar fondo.
* Veas intercapitulares da man.
* Veas palmares da man.
* Veas metacarpais palmares
* Veas fondas do antebrazo, vea radial e vea cubital.
* Veas braquiais.
* Vea axilar.
* Vea subclavia.
* Veas tributarias do membro superior.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Veas dixitais

As **veas dixitais** ou **veas dixitais dorsais** son un conxunto de veas do membro superior humano, pertencentes á man. Recollen o sangue venoso da man, dende os dedos. Cada parella de veas drena un dedo e posúen pólas transversais que as comunican entre si. As veas dixitais rematan nas veas metacarpais ou metacarpais dorsais. 
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Yoichiro Nambu

, nado en Tokyo o 18 de xaneiro de 1921 e falecido en Osaca o 5 de xullo de 2015, foi un físico estadounidense de orixe xaponesa.

## Traxectoria 
É famoso por ter proposto a "cor de carga" da cromodinámica cuántica, por ter realizado traballos en principios de ruptura espontánea de simetría electrodébil na física de partículas, e por ter descuberto que o modelo de dobre resonancia podería explicarse coa teoría de cordas da mecánica cuántica, sendo ademais, canda Holger Bech Nielsen, John H. Schwarz e Leonard Susskind, un dos fundadores desta teoría. Foi recoñecido con numerosos premios e honras tales como o Premio Nobel de Física, Premio J. Robert Oppenheimer, a Medalla Nacional de Ciencias dos Estados Unidos, Orde de Cultura do Xapón, a Medalla Max Planck, o Premio Wolf, a Medalla Franklin, a Medalla Dirac ou o Premio Sakurai.

Nambu converteuse inicialmente en profesor de física da Universidade de Osaka en 1950. Tamén foi profesor emérito da Universidade de Chicago.

A Acción Nambu-Goto da teoría de cordas recibe ese nome na honra de Nambu e de Tetsuo Goto. Por outra parte, os bosóns sen masa planteanse na teoría de campos con ruptura espontánea de simetría e denomínanse ás veces bosons Nambu-Goldstone.

O 7 de outubro de 2008 foi galardoado co Premio Nobel de Física polos seus descubrimentos en física subatómica, xunto cos xaponeses Makoto Kobayashi e Toshihide Maskawa.

## Notas 
## Véxase tamén 
### Ligazóns externas 
* Páxina oficial do Nobel de Física 2008
Veas metacarpais

As **veas metacarpais** ou **metacarpais dorsais** son un conxunto de veas do membro superior humano, pertencentes á man. Drenan o sangue da palma da man. Derivan das veas dixitais e forman un plexo venoso dorsal. As veas laterais ou externas (radiais) drenan na vea cefálica, mentres que as veas mediais ou internas (cubitais) drenan na vea basílica. É común achar unha vea transversa que conecta o plexo venoso dorsal coa vea cefálica.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Copa do Rei de fútbol 1988/89

A **Copa do Rei de fútbol 1988–89** foi a 85ª edición do torneo. A competición empezou o 31 de agosto de 1988 e rematou o 30 de xuño de 1989 coa final. O campión foi o Real Madrid.

## Segunda rolda
Quedaou exento de xogar o Sabadell.

## Terceira rolda
Quedaron exentos de xogar Las Palmas e Mallorca.

## Dezaseisavos de final
## Oitavos de final
## Cuartos de final
## Semifinais
## Final
## Véxase tamén
### Ligazóns externas
*RSSF.com 
*Copa del Rey 1988-89
Condrósteos

Os **condrósteos** (*Chondrostei*) constitúen unha subclase da clase dos actinopterixios (*Actinopterygii*) ou "peixes con aletas radiadas". Proceden de primitivos peces cartilaxinosos que mostran osificación, de onde reciben o nome, formado polos termos gregos χόνδρος *chóndros*, 'cartilaxe', e οστέον, *ostéon*, 'óso', é dicir: "de cartilaxes e ósos" (referido ao seu esquleto). Desígnanse tamén **ganoides** pola estrutura das súas escamas.

Porén, hoxe pénsase que os antecesores dos condrósteos eran peixes óseos (*Osteichthyes*), pero nos que a característica da osificación no seu desenvolvemento se perdeu ao longo da evolución, dando como resultado un alixeiramento do esqueleto. As especies de condrósteos máis primitivas mostran inicios de osificación do seu esqueleto, o que suxire que este proceso foi desaparecendo nestes peixes.

Antigamente este grupo estaba clasificado dentro dos elasmobranquios, polas similitudes obvias cos tiburóns. Estas similitudes non se reducen só á perda do tecido óseo na maioría dos condrósteos, senón que tamén a estrutura da mandíbula semella máis a dos tiburóns que á doutros peixes óseos, e tamén, coma aqueles, carecen de escamas (excluíndo os esturións). Outras características comúns dos condrósteos e máis os tiburóns son os espiráculos (presentes no esturión) e a cola heterocerca (por extensión das vértebras polo interior do lóbo maior da aleta caudal).

Pero, en calquera caso, o rexistro fósil suxire que estes peixes están máis emparentados cos teleósteos do que se pode interpretar pola aparencia.

## Clasificación 
[miniatura|240px|Esturión común (*[Acipenser sturio*).]]
[miniatura|240px|Beluga (*[Huso huso*).]] 
[miniatura|240px|Bichir pinto *[Polypterus weeksii*.]]
A dos condrósteos é unha subclase parafilética, polo que hoxe en día este grupo é cuestionábel, estando pendente de reclasificación.

Existen 52 especies divididas en dúas ordes con tres familias: 
* '*Orde *Acipenseriformes'''*
** Familia *Acipenseridae* 
*** Xénero *Acipenser*
*** Xénero *Huso*
*** Xénero *Scaphirhynchus*
*** Xénero *Pseudoscaphirhynchus*
** Familia *Polyodontidae* 
*** Xénero *Polyodon*
*** Xénero *Psephurus*
* *'Orde *Polypteriformes*'*
** Familia *Polypteridae*
*** Xénero *Erpetoichthys* 
*** Xénero *Polypterus*

## Notas 
## Véxase tamén 
### Bibliografía 
* Burton, Maurice & Robert Burton (1984): *Encyclopedia of Fish*. Saint Louis, EE.UU: BPC Publishing. ISBN 0-7064-0393-2.
* Nelson, Joseph S. (2006): *Fishes of the World*. John Wiley & Sons, Inc. ISBN 0-471-25031-7.

### Outros artigos 
* Condrictios
* Osteíctios
* Peixes

### Ligazóns externas 
* Fauna Europaea. *Chondrostei*   Consultada o 6/11/2012.
* *Chondrostei'' Sistema Integrado de Información Taxonómica (ITIS)  Consultada o 1002/2021.
Anabel Alonso López

**Anabel Alonso López**, nada nas Pontes o 2 de abril de 1968, é unha escritora e bibliotecaria galega, coñecida pola súa participación en actividades do Concello das Pontes e o seu libro *Café só*.

## Traxectoria 
Licenciada en Filoloxía Hispánica pola Universidade de Santiago de Compostela, traballa como bibliotecaria no concello das Pontes. Participou en grupos teatrais universitarios e obradoiros literarios. Colabora coa Asociación de Estudos Históricos Hume, coa Asociación Cultural Alende e co Grupo Poético Alalá.

## Obra en galego 
### Narrativa 
* *Café só*, 2011, Morgante. Foi traducida ao castelán.

## Notas 
## Véxase tamén 
### Ligazóns externas 
* Ficha da autora en Edicións Morgante
José Manuel Lamela

**José Manuel Lamela Piñeiro**, nado no Valadouro en 1953, é un político galego do PPdeG, alcalde do Valadouro entre 2011 e 2013 e de novo dende o 19 de setembro de 2004.

## Traxectoria 
Industrial. Foi concelleiro no Valadouro polo PPdeG dende 1999. Nas eleccións municipais de 2011 encabezou a candidatura do PPdeG á alcaldía do Valdouro e foi elixido alcalde como cabeza da lista máis votada. Logo dunha moción de censura, en xuño de 2013 foi substituído na alcaldía polo socialista Edmundo Maseda.

### Retorno á alcaldía 
Nas eleccións municipais de 2015 e 2019, aínda que empatou a concelleiros coa lista socialista, quedou sempre por detrás en votos. Mais nas eleccións de 2023, sacou 4 concelleiros por 2 dos socialistas, e a alcaldía pasou a un tripartito de PSdeG-PSOE, BNG e UDIVAL, quen cun único concelleiro colleu a alcadía nas mans de María José Fernández. Aos poucos, por mor das desavinzas entre a alcaldesa e o PSdeG-PSOE, a alcaldesa dimitiu e apoiou como alcalde a José Manuel Lamela, quen once anos despois retornou á alcaldía.

## Notas 
## Véxase tamén 
### Outros artigos 
* Eleccións municipais no Valadouro

### Ligazóns externas 
* Artigo en *El Progreso*
* Entrevista  en *La Voz de Galicia*
Neopterixios

Os **neopterixios** (Neopterygii) son unha subclases da clase Actinopterixios (Actinopterygii) de peixes óseos. O termo significa "alas novas", e fai referencia á forma evolucionada das aletas.

Os exemplares actuais mostran moi poucos cambios respecto dos actinopterixios máis primitivos. O grupo apareceu no Permiano tardío e a partir de entón dominaron os mares con notable éxito porque podían moverse a maior velocidade cós seus antecesores.

## Características 
As escamas e esqueletos foron tornándose máis lixeiros ó longo da evolución, á vez que desenvolvían unha mandíbula máis poderosa e eficiente.

## Clasificación 
Clasifícanse en dúas infraclases:
* Infraclase Holostei
** Orde Amiiformes
** Orde Lepisosteiformes
* Infraclase Teleostei

## Véxase tamén 
### Ligazóns externas 
* Taxonomía ITIS
* Taxonomía Fauna Europea.org
Tempada 2008 do Campionato de Galicia de Rally

A **tempada 2008** foi a 30ª edición do **Campionato de Galicia de Rally**. O calendario estaba composto por nove probas comezando no Rally do Cocido e rematando no Rally Botafumeiro, pero esta última proba foi suspendida, polo que só se levaron a cabo oito. O gañador do campionato foi Pedro Burgo que conseguía o seu primeiro título autonómico.

## Puntuación 
En cada rally entregouse un número de puntos aos pilotos segundo a súa clasificación, multiplicado polo coeficiente do rally en cuestión. Para que os puntos contasen na clasificación final do campionato era necesario participar na metade dos rallys totais máis un (5) e só se tiveron en conta os 5 mellores resultados.

## Calendario 
## Clasificacións 
### Campionato de pilotos
### Campionato de copilotos 
### Grupo A 
### Grupo N 
### Grupo X 
### Escudarías 
### Trofeo Driver Center Júnior 
#### Pilotos 
#### Copilotos 
### Trofeo Driver Center Sénior 
#### Pilotos 
#### Copilotos 
### Volante RACC 
#### Pilotos 
#### Copilotos 
## Notas 
## Véxase tamén 
### Ligazóns externas 
* Sitio web da FGA
* [Clasificacións finais da tempada. Arquivado dende o http://fga.es/anuario2k9/pdf/clasificacions01.pdf orixinal.
Edesio Yáñez Gómez

**Edesio Yáñez Gómez**, nado en Xares (A Veiga) en 1946, é un empresario e político galego do PPdeG.

## Traxectoria 
Logo de doce anos como concelleiro, nas eleccións municipais de 2003 encabezou a candidatura do PPdeG á alcaldía da Veiga e foi elixido alcalde con maioría absoluta. Nas municipais de 2007 perdeu a alcaldía en favor do socialista Fernando Fernández Yáñez que contou co apoio dos independentes de AEIVE. En novembro de 2009 presentou unha moción de censura co apoio dos dous concelleiros de AEIVE e volveu ser elixido alcalde. Nas municipais de 2011 volveu ser elixido alcalde con maioría absoluta.

## Notas 
## Véxase tamén 
### Outros artigos 
* Eleccións municipais na Veiga

### Ligazóns externas 
* Entrevista en *La Voz de Galicia*
* Noticia en ourensedixital.com
Holósteos

300px|miniatura|*Amia calva*
Os **holósteos** (Holostei) son unha infraclase de peixes óseos da subclase dos Neopterygii. Agrupa a peixes de esqueleto case totalmente osificado (aínda que o nome do grupo, *holósteos*, significa, erroneamente, que o teñen completamente osificado).

## Características 
Posúen escamas ganoides e notocorda persistente.

## Clasificación 
Representan un grupo de peixes de transición entre os condrósteos (cos que se clasificaban antigamente) e os teleósteos, e comprenden dúas ordes:
* Orde Amiiformes (con só unha especie viva)
* Orde Lepisosteiformes (peixes lagarto)

Algúns autores consideran que os Holósteos son un grupo parafilético e fan colgar estas ordes directamente dos Actinopterixios.

## Véxase tamén 
### Ligazóns externas
Asp (foguete)

**Asp** (acrónimo de *Atmospheric Sounding Projectile*) foi a denominación dun modelo de foguete sonda estadounidense usado entre 1955 e 1963.

## Características 
Asp foi deseñado pola Armada dos Estados Unidos de América para recoller mostras dos fungos atómicos resultantes das probas nucleares. Foi desenvolto pola Cooper Development Corporation e tras varias probas no polígono de White Sands usáronse durante as probas nucleares da operación Redwing. Máis tarde sería usado como etapa superior, xunto unha primeira etapa Nike, para investigar a atmosfera superior e facer estudos solares.

O Asp lanzábase desde un monorraíl de inclinación variable e levaba un transmisor de telemetría cun peso de entre 9 e 11&nbsp;kg no morro. As aletas do Asp levaban bengalas para facilita-lo seguimento do foguete.

## Variantes 
### Asp Apache 
O Asp Apache consistiu nun foguete sonda cunha primeira etapa Asp e unha segunda etapa Apache, chegando a alcanzar 120&nbsp;km de altura. Só se lanzou un modelo, o 15 de novembro de 1961.

## Notas 
*
*

## Véxase tamén 
### Outros artigos 
*ASCAMP
*Nike Asp
Moisés Rodríguez Pérez

**Moisés Rodríguez Pérez**, nado en Tui o 5 de marzo do 1971, é un político galego do PPdeG. Foi alcalde de Tui dende o 2011 ata o 2015.

## Traxectoria 
Foi elixido concelleiro en Tui do PPdeG en 1995. Foi un dos concelleiros populares que en febreiro de 1998 apoiou o tamén edil conservador Antonio Fernández Rocha nunha moción de censura contra o alcalde do seu partido Miguel Ángel Capón Rey. Volveu ser concelleiro en 1999 baixo a lista independentes de CPT encabezada por Rocha e coa que mantiveron o goberno logrado na moción de censura. En 2003 regresaron ao PPdeG e volveu a ser concelleiro, ao igual que en 2007, mantendo en ambas as ocasións o goberno.

Nas eleccións municipais de 2011 encabezou a candidatura do PPdeG á alcaldía de Tui en substitución de Rocha e foi elixido alcalde por maioría absoluta. Non se presentou á reelección nas eleccións municipais de 2015, e deixou a política municipal tras 20 anos nela..
 
En febreiro de 2017 tomou posesión como deputado no Parlamento de Galicia, tras concorrer nas listas do PPdeG ás Eleccións ao Parlamento de Galicia de 2016. Presentouse nas listas do PPdeG ás eleccións autonómicas de 2020 e, aínda que tampouco saíu elixido á primeira, entrou en setembro de 2021 na cámara galega logo da renuncia de varios conselleiros aos seus escanos.

## Notas 
## Véxase tamén 
### Outros artigos 
* Eleccións municipais en Tui

### Ligazóns externas 
* Entrevista en infominho.com
Astrid (satélite)

**Astrid** ou **Astrid 1** é un microsatélite sueco lanzado o 24 de xaneiro de 1995 mediante un foguete Kosmos 3M desde o cosmódromo de Plesetsk.

## Características 
**Astrid 1** é o terceiro satélite científico sueco e adicouse a investiga-lo contorno de plasma da Terra, centrándose nos fenómenos relacionados coas partículas neutras para mellorar a comprensión do comportamento dos cintos de radiación e estudar a súa dinámica e morfoloxía. Astrid 1 é o primeiro microsatélite montado sobre a plataforma FREJA-C, cumprindo tamén a función de demostrador tecnolóxico.

O satélite estabilízase mediante xiro, co eixo de xiro apuntando cara ao Sol. O sistema de datos ten unha memoria de 8 MB e as comunicacións teñen lugar a unha velocidade de 8 kbps e a unha frecuencia de 400 MHz cara a estación de terra situada en Kiruna. O satélite tamén fai un pase diario sobre a estación de Esrange, coa que se comunica en banda S a 128 kbps.

O tempo estimado de vida do satélite era dun ano, pero os instrumentos fallaron o 1 de marzo de 1995.

## Instrumentación 
A instrumentación foi deseñada polo Instituto Sueco de Física Espacial de Kiruna, e consiste en tres experimentos:

* PIPPI (Prelude in Planetary Particle Imaging): trátase de dúas cámaras de partículas neutras e é o instrumento principal do satélite.
* EMIL (Electron Measurements - In-situ and Lightweight): é un espectrómetro de electróns.
* MIO (Miniature Imaging Optics): é un fotómetro para o ultravioleta.

## Notas 
## Véxase tamén 
### Outros artigos 
* Astrid 2
Teleósteos

[miniatura|300px|[Bacallaus]]
Os **teleósteos** (Teleostei) son unha infraclase da clase Actinopterixios (Actinopterygii) e comprenden a inmensa maioría dos peixes óseos actuais.

## Características 
Son peixes de esqueleto óseo, cola homocerca, escamas cicloides o ctenoideas, vexiga natatoria habitualmente presente e sen espiráculos.

Presentan placas dentarias basibranquiais  e premaxilares móbiles.

## Clasificación 
Clasificáronse como unha superorde dos Actinopterixios porque o grao de osificación do seu esqueleto era superior ó dos Condrósteos e Holósteos, pero hoxe considéranse unha infraclase.

Os Teleósteos comprenden 12 superordes coas seguintes ordes:
[miniatura|300px|[Muxo]]
[miniatura|300px|[Zamborca]]
[300px|miniatura|[Carpa]]
[miniatura|300px|[Troita]]
* Superorde Acanthopterygii 
** Orde Atheriniformes
** Orde Beloniformes
** Orde Beryciformes
** Orde Cetomimiformes
** Orde Cyprinodontiformes
** Orde Gasterosteiformes
** Orde Mugiliformes
** Orde Perciformes
** Orde Pleuronectiformes
** Orde Scorpaeniformes
** Orde Stephanoberyciformes
** Orde Synbranchiformes
** Orde Syngnathiformes 
** Orde Tetraodontiformes
** Orde Zeiformes
* Superorde Clupeomorpha 
** Orde Clupeiformes
* Superorde Cyclosquamata 
** Orde Aulopiformes
* Superorde Elopomorpha 
** Orde Albuliformes
** Orde Anguilliformes
** Orde Elopiformes
** Orde Notacanthiformes
** Orde Saccopharyngiformes
* Superorde Lampridiomorpha 
** Orde Lampridiformes
* Superorde Ostariophysi 
** Orde Characiformes
** Orde Cypriniformes
** Orde Gonorynchiformes
** Orde Gymnotiformes
** Orde Siluriformes
* Superorde Osteoglossomorpha 
** Orde Hiodontiformes
** Orde Osteoglossiformes
* Superorde Paracanthopterygii 
** Orde Batrachoidiformes
** Orde Gadiformes
** Orde Lophiiformes
** Orde Ophidiiformes
** Orde Percopsiformes
* Superorde Polymixiomorpha 
** Orde Polymixiiformes
* Superorde Protacanthopterygii 
** Orde Esociformes
** Orde Osmeriformes
** Orde Salmoniformes
* Superorde Scopelomorpha 
** Orde Myctophiformes
* Superorde Stenopterygii 
** Orde Ateleopodiformes
** Orde Stomiiformes

## Notas 
## Véxase tamén 
### Outros artigos 
* Peixes
* Teleóstomos

### Ligazóns externas 
* Taxonomía ITIS
* Taxonomía World Regster of Marine Species
Veas fondas da man

As **veas fondas da man** son un conxunto de veas do membro superior humano, que acompañan ás arterias da man no seu percorrido, pero en sentido inverso. Son parte da drenaxe venosa do membro superior. Constitúen dous arcos venosos palmares, un superficial e un fondo. As veas fondas da man constitúen a primeira porción do sistema venoso fondo da man.

## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Veas fondas do antebrazo

As **veas fondas do antebrazo** son un conxunto de veas do membro superior humano, pertencentes á drenaxe venosa do membro superior, que recollen o sangue desosixenado da man e do antebrazo. Forman parte do sistema venoso fondo e derivan das veas fondas da man. Percorren todo o antebrazo ata chegar ao cóbado, para alí formaren as veas braquiais. Ao longo do seu traxecto pódense distinguir dúas veas de certo calibre, a vea radial e a vea cubital.

## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Vea radial

A **vea radial** é unha vea do membro superior humano, pertecente ao antebrazo. Forma parte da drenaxe venosa do membro superior, máis concretamente do sistema fondo. Recibe sangue desosixenado da man e antebrazo. Deriva das veas metacarpais e a altura do cóbado remata nas veas braquiais. Percorre todo o antebrazo, pola parte externa ou lateral, por enriba do óso radial, paralelamente á vea cubital, sendo de menor calibre ca esa.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Vea cubital

A **vea cubital** é unha vea do membro superior humano, pertencente ao antebrazo. Forma parte do sistema fondo da drenaxe venosa do membro superior. Deriva dos arcos venosos fondos da man e percorre todo o antebrazo, pola parte interna (por enriba do óso cubital), de xeito paralelo á vea radial, sendo de maior tamaño ca esta. Transporta o sangue desosixenado da man e antebrazo cara ao cóbado, onde remata nas veas braquiais.

## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Vea subclavia

A **vea subclavia** é unha vea do membro superior humano, pertencente á parte fonda da drenaxe venosa do membro superior. É a continuación da vea axilar, que ao pasar a primeira costela cambia de denominación para chamarse subclavia. Dende aquí diríxese cara ao tórax, ata a parte final da costela, xunto ao esterno. Neste punto únese coa vea xugular interna para formaren o troncos venosos braquiocefálicos ou vea braquiocefálica ou vea innominada.

A vea subclavia ten por diante a clavícula e o músculo subclavio. Por enriba e por detrás ten a arteria subclavia, entre as cales se dispoñen o músculo escaleno e o nervio frénico.

## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
A Herbosa, Boebre, Pontedeume

**A Herbosa** é un lugar da parroquia de Boebre no concello coruñés de Pontedeume na comarca do Eume. Tiña 40 habitantes no ano 2010 segundo datos do Instituto Nacional de Estadística, dos cales 19 eran homes e 21 eran mulleres.

Neste lugar áchase a praia de Andaío, duns 250 metros de lonxitude. No seu extremo norte hai un porto deportivo. Ao sur, separada por unhas rochas, está a praia de San Pedro, xa no concello de Miño. As dúas praias son en realidade unha soa, coñecida popularmente como a praia de Perbes.

## Lugares e parroquias 
### Lugares de Boebre 
### Parroquias de Pontedeume 
## Véxase tamén 
### Outros artigos 
* Lugares de Pontedeume
Veas palmares da man

As **veas palmares da man** ou **veas volares da man** son un conxunto de veas do membro superior humano, pertencentes á palma da man. Recollen o sangue da palma e transpórtanto cara ás veas fondas do antebrazo. Forman parte do sistema fondo da drenaxe venosa do membro superior.

## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Arco venoso palmar fondo

O **arco venoso palmar fondo** é unha formación venosa do membro superior humano, pertencente á man. Recolle o sangue do territorio fondo da man. Forma parte da drenaxe venosa do membro superior. Está conectado coas veas metacarpais palmares e coas veas palmares. Transporta o sangue da man ás veas do antebrazo.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Veas tributarias do membro superior

As **veas tributarias do membro superior** son un conxunto de veas do membro superior humano, pertencentes ao sistema fondo da drenaxe venosa do membro superior. Adoitan recoller sangue procedente do brazo a través dunha póla da vea cefálica, que ascende preto da clavícula. De xeito inconstante recibe pólas da vea xugular externa ou da vea xugular anterior. É posible calquera combinación destas tres. Remata na vea xugular interna a altura da unión do conduto torácico e da vea subclavia esquerda. 
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Room on Fire

***Room On Fire*** é o segundo álbum da banda The Strokes. Foi publicado o 28 de outubro de 2003, que incluía tres sinxelos: "12:51", "Reptilia" e "The End Has No End".

O produtor gañador do Grammy, Nigel Godrich (Radiohead, Travis, Beck), foi inicialmente establecido como produtor deste álbum, mais os integrantes de The Strokes sentiron que el fixera as súas cancións "carecentes de alma", por iso foi producido por Gordon Raphael, que xa colaborara no seu anterior álbum *Is This It*.

O álbum foi elixido pola publicación Pitchfork Media o 11 mellor disco do 2003.

## Lista de temas 
# "What Ever Happened?" - 2:54 (Julian Casablancas)
# "Reptilia" - 3:41 (Julian Casablancas)
# "Automatic Stop" - 3:26(Julian Casablancas, Albert Hammond, Jr.)
# "12:51" - 2:33 (Julian Casablancas)
# "You Talk Way Too Much" - 3:04 (Julian Casablancas)
# "Between Love & Hate" - 3:15 (Julian Casablancas)
# "Meet Me in the Bathroom" - 2:57 (Julian Casablancas)
# "Under Control" - 3:06	(Julian Casablancas)
# "The Way It Is" - 2:22 (Julian Casablancas)
# "I Can't Win" - 2:34 (Julian Casablancas)

## Créditos 
### Músicos principais 
* Julian Casablancas - Voz
* Albert Hammond, Jr. - Guitarra
* Nick Valensi - Guitarra
* Nikolai Fraiture - Baixo eléctrico
* Fabrizio Moretti - Batería

### Músicos adicionais 
* Richard Martin - Batería

### Produción 
* Gordon Raphael - Produtor
* The Strokes - Arranxos
* William Kelly - Enxeñeiro de son
* Toshikazu Yoshioka - Enxeñeiro de son
* Greg Calbi - Masterización
* Steve Fallone - Masterización

### Deseño 
* Peter Phillips - Deseño
* Colin Lane - Fotografía
* Brett Kilroe - Director artístico

## Notas
Veas dixitais palmares

As **veas dixitais palmares** son un conxunto de veas  do membro superior humano, petencentes á man. Forman parte da drenaxe venosa do membro superior e drenan o sangue da man, transportándoo cara ao antebrazo. Están conectadas coas veas dixitais dorsais a través das veas intercapitulares.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Veas intercapitulares da man

As **veas intercapitulares da man** son un conxunto de veas do membro superior humano, pertencentes á man. Forman parte da drenaxe venosa do membro superior. Recollen o sangue da man, da área entre a eminencia tenar e a eminencia hipotenar e transpórtano cara ao antebrazo. Conectan as veas dixitais dorsais e as veas dixitais palmares.

## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Acipenseriformes

A dos **acipenseriformes** (*Acipenseriformes*) é unha orde de peixes óseos, os máis primitivos da clase dos actinopterixios, que inclúe os esturións, os peixes espátula e outras especies extintas.

## Características 
Presentan un esqueleto en gran parte cartilaxinoso. O corpo, de sección pentagonal, é espido (sen escamas), pero presenta cinco series de placas óseas ou escudos dispostos lonxitudinalmente.

## Taxonomía 
250px|miniatura|Peixe espátula norteamericano (*Polyodon spathula*).
250px|miniatura|*Yanosteus longidorsalis*, un acipenseriforme fósil.
250px|miniatura|*Chondrosteus acipenseroides*,un acipenseriforme fósil.

A clasificación máis recentemente aceptada agrupa aos acipenseriformes en dúas subordes e catro familias, dúas delas con especies viventes e as outras dúas xa extinguidas:
* '*Suborde *Acipenseristomi'''* (Grande e Bemis, 1996): Sen opérculo, coas branquias tapadas polo subopérculo.
** Superfamilia *Acipenseroidei* (Grande e Bemis, 1991):
*** Familia *Acipenseridae* (Bonaparte, 1831) – **Esturións**.
*** Familia *Polyodontidae* (Bonaparte, 1838) – **Peixes espátula**.
** † Superfamilia *Peipiaosteoidei* (Grande e Bemis, 1996):
*** † Familia *Peipiaosteidae* (Liu e Zhou, 1965).
* † *'Suborde *Chondrosteoidei*'* (Grande e Bemis, 1991): Coa boca subterminal; cuns pocos xéneros extinguidos que parecen ser antepasados primitivos dos memembros da outra suborde:
** † Familia *Chondrosteidae* (Egerton, 1858)

As especies actuais son unhas 26, a maioría propias de ríos de Rusia, Norteamérica e Asia, aínda que fóra da época da reprodución poden acharse tamén nos océanos cecanos. Algunhas delas son de grande inmportancia económica, mentres que outras foron levadas case até a extinción pola sobrepesca e a contaminación.

## Notas 
## Véxase tamén 
### Bibliografía 
* Bauchot, M. K. e Pras, A. (1982): *Guía de los peces de mar de España y Europa*. Barcelona: Ediciones Omega. ISBN 84-282-0685-6.
* Burton, Maurice & Robert Burton (1984): *Encyclopedia of Fish*. Saint Louis, EE.UU: BPC Publishing. ISBN 0-7064-0393-2.
* Muus, Bent J.; Jørgen G. Nielsen; Preben Dahlstrøm e Bente O. Nyström (1998): *Peces de mar del Atlántico y del Mediterráneo*. Barcelona: Ediciones Omega. ISBN 84-282-1161-2.
* Nelson, Joseph S. (2006): *Fishes of the World*. John Wiley & Sons, Inc. ISBN 0-471-25031-7.
* Wiley, Edward G., en Paxton, J. R. & Eschmeyer, W. N. (eds.) (1988): *Encyclopedia of Fishes*. San Diego: Academic Press. pp.&nbsp;76–79. ISBN 0-12-547665-5.
### Outros artigos 
* Osteíctios
* Peixes

### Ligazóns externas 
* FishBase
* Taxonomía ITIS
* Taxonomía World Register of Marine Species
* *Acipenseriformes'' en Animal Diversity Web . Contén información e numerosas fotografçias.
Julio González González

**Julio González González**, nado en Lugo en 1968, é un avogado galego. Foi presidente do Club Baloncesto Breogán dende o 20 de decembro de 2011 até o 29 de maio de 2013.

## Traxectoria 
Julio González, avogado xeneralista, adicado principalmente ao dereito civil, comezou a colaborar activamente co Consello de Administración do Club Baloncesto Breogán en verán de 2011, aínda que sen formar parte oficialmente del. Posteriormente aceptaría de cara a xunta do 20 de decembro do mesmo ano o posto de presidente substituíndo a Xosé Antón Bao.

## Notas 
## Véxase tamén 
### Outros artigos 
* Club Baloncesto Breogán
Drenaxe linfática do membro superior

A **drenaxe linfática do membro superior** comprende toda a circulación linfática do membro superior humano. Drena a man, antebrazo, brazo e ombreiro, a través do vasos e ganglios linfáticos. Os ganglios linfáticos forman dúas redes, unha superficial e unha fonda. 
## Rede superficial de ganglios 
A rede superficial está composta por ganglios pequenos e pouco numerosos. Na epitróclea umeral atópanse un ou dous ganlgios, por dentro da vea cefálica, son os ganglios linfáticos epitrocleares, que drenan a parte interna da man.

Por detrás da vea cefálica atópanse un ou dous ganglios linfáticos deltoidopectorais, entre os tendóns do músculo pectoral maior e do deltoide.

## Rede fonda de ganglios 
A rede fonda concéntrase en torno á axila, con vinte ou trinta ganglios. Tamén pode haber pequenos grupos por enriba do cúbito e do radio. En certas ocasións acompañan á arteria braquial no seu percorrido polo brazo.

## Rede superficial de vasos linfáticos 
A rede superficial de vasos comeza nos plexos linfáticos situados baixo a pel. Canto máis preto da man, os vasos son máis pequenos. A cada lado dos dedos hai unha fileira de vasos e se dirixen cara a palma da man. A rede que forman é tremendamente variable, con múltiples pólas e interconexións. De forma xeral, existen tres agrupacións máis densas, unha na zona lateral ou radial, outro na zona media e un terceiro na zona medial ou cubital. Cada grupo drena a unha serie de vasos linfáticos que acompañan ás veas fondas. Os do grupo lateral drenan á vea cefálica, os do grupo medio á vea mediana e os do grupo medial á vea basílica.

Nalgúns casos, os vasos cubitais drenan directamente aos ganglios linfáticos epitrocleares. Noutros, os vasos cubitais drenan nos ganglios linfáticos axilares. Os vasos radiais drenan a unha póla que acompaña a vea cefálica para drenar nos ganglios linfáticos deltoidopectorais. De aquí poden drenar directamente aos ganglios linfáticos axilares ou aos ganglios cervicais inferiores.

## Rede fonda de vasos linfáticos 
A rede fonda acompaña ás veas fondas da drenaxe venosa do membro superior. No antebrazo agrúpanse en catro porcións: radial, cubital, anterior e interósea posterior, seguindo o traxecto das arterias do antebrazo. Durante o seu percorrido emiten pequenos vasos cara ao sistema superficial. A maioría deles drena nos ganglios linfáticos axilares, pero algúns poden seguir á arteria braquial no seu percorrido polo brazo.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Allón, Centroña, Pontedeume

**Allón** é un lugar da parroquia de Centroña no concello coruñés de Pontedeume na comarca do Eume. Tiña 45 habitantes no ano 2010 segundo datos do Instituto Nacional de Estadística, dos cales 27 eran homes e 18 eran mulleres.
## Historia
A finais da década de 1970 fíxose neste lugar a pista polideportiva de Centroña que leva o nome do que fora mestre de Centroña e Fillo Predilecto de Pontedeume, Álvaro Vázquez Penedo.

## Lugares e parroquias 
### Lugares de Centroña 
### Parroquias de Pontedeume 
## Véxase tamén 
### Outros artigos 
* Lugares de Pontedeume
Castrelo, Centroña, Pontedeume

**Castrelo** é un lugar da parroquia de Centroña no concello coruñés de Pontedeume na comarca do Eume. Tiña 70 habitantes no ano 2010 segundo datos do Instituto Nacional de Estadística, dos cales 34 eran homes e 36 eran mulleres.

No castro deste lugar achouse en 1912 un torque de ouro que se conserva no Museo Provincial de Lugo. Algún historiador identifica este castro coa cidade ártabra de Ardóbrica.

## Lugares e parroquias 
### Lugares de Centroña 
### Parroquias de Pontedeume 
## Véxase tamén 
### Outros artigos 
* Lugares de Pontedeume
Polipteriformes

miniatura|300px|*Polypterus senegalus *
Os **polipteriformes** (Polypteriformes) son unha orde de peixes óseos primitivos da clase Actinopterixios (Actinopterygii). Só comprenden unha única familia, os **poliptéridos** (Polypteridae), coñecidos como *bichires*, e a súa distribución mundial redúcese a augas de ríos e lagos de África.

## Características 
Presentan un corpo alongado ou angüiliforme, recuberto de pequenas escamas ganoides, grosas e romboides. As aletas pectorais teñen unha base lobulada e a aleta dorsal está dividida en varias pequenas aletas (8 ou máis) formadas por un radio espiñoso que soporta unha membrana pequena. A caudal é simétrica e con forma de frecha.

Os exemplares xuvenís presentan branquias externas, que pasan a ser internas nos adultos. A vexiga natatoria, comunicada por un conduto co esófago, sérvelles como órgano respiratorio accesorio.

## Actualidade 
Estes peixes son especies populares en acuarios, de carácter pacífico e relativamente pouco activos, polo que prefiren permanecer asentadas no fondo do acuario.

## Véxase tamén 
### Ligazóns externas 
* Peixes primitivos
Kepler-20

**Kepler-20** é unha estrela situada a 950 anos luz na constelación de Lyra. O 20 de decembro de 2011, o equipo da nave Kepler anunciou o descubrimento dos primeiros exoplanetas de tamaño terrestre, denominados Kepler-20e e Kepler-20f, orbitando unha estrela semellante ó Sol. Os planetas descubertos non están na zona de habitabilidade, segundo o informe da NASA,

## Notas
Vickers Wellesley

O **Vickers Wellesley** foi un bombardeiro lixeiro británico dos anos 30 construído por Vickers-Armstrongs para a Royal Air Force. A pesar de estar obsoleto ao comezo da segunda guerra mundial e non ser axeitado para a guerra aérea en Europa, foi usado con éxito nos teatros desérticos do leste de África, Exipto e Oriente Medio.
Is This It

***Is This It*** é o primeiro álbum de estudio da banda estadounidense de indie rock The Strokes. Producido por Gordon Raphael, o álbum foi lanzado por primeira vez o 30 de xullo de 2001, na Australia, pola RCA Records. O álbum entrou na lista da UK Albums Chart no segundo posto e atinxiu o 33º posto nos EUA pola *Billboard*&nbsp;200, chegando a conseguir o disco de platino en varios mercados. Os temas "Hard to Explain", "Last Nite", e "Someday" foron lanzadas como singles.

The Strokes esforzáronse para conquistar un rock máis simple que non fose tan reforzado polos efectos de estudio. Traballando a partir do EP de 2001, *The Modern Age*, os membros da banda moldearon as composicións en gran parte a través de gravacións ao vivo durante as sesións no estudio, mentres o compositor Julian Casablancas continuaba a detallar a vida e as relacións entre a xuventude urbana nas súas letras. Despois da finalización de *Is This It*, os compoñentes de The Strokes embarcáronse nunha xira mundial para promover o álbum mesmo antes do lanzamento. A fotografía da portada do álbum causou polémica por ser sexualmente explícita e foi substituída nos mercados dos Estados Unidos. A lista de temas na versión estadounidense tamén foi alterada debido aos ataques terroristas do 11 de setembro.

Promovido pola prensa musical como un álbum cun son influenciado pola música pop, The Strokes gañou a aclamación da crítica e atención comercial. *Is This It* foi eloxiado polo seu carisma e ritmo, e mesmo destacando que ten referencias das bandas de garage rock dos anos 70. O álbum foi e aínda é considerado como crucial na formación das outras bandas de música alternativa e da industria musical do século XXI. Foi considerado por diversas publicacións como o álbum máis importante dos anos 2000 e entre os mellores de todos os tempos. *Is This It* foi listada como unha das 50 gravacións máis importantes da década polo programa *All Songs Considered* da emisora estadounidense National Public Radio. A páxina web Rockfeedback situouno no posto 8 da súa lista dos mellores álbums da década.

## Lista de temas 
;Notas

* A pista 9 "When It Started" (2:57) substitúe o tema "New York City Cops" na versión estadounidense.
* O DVD extra da reedición contén os vídeos musicais de tres singles do álbum e dúas actuacións inéditas ao vivo de The Strokes en MTV2.

## Banda e persoal 
### Banda 
* Julian Casablancas - Voz
* Albert Hammond, Jr. - Guitarra
* Nick Valensi - Guitarra
* Nikolai Fraiture - Baixo
* Fabrizio Moretti - Batería

### Produción 
* JP Bowersock&nbsp;– Consultor
* Greg Calbi&nbsp;– Masterización
* Gordon Raphael&nbsp;– Produtor, Misturas

### Deseño 
* Colin Lane&nbsp;– Fotografía, Arte de cover (en Europa)
* European Organization for Nuclear Research (CERN)&nbsp;– Arte de cover (nos Estados Unidos e no Canadá)

## Notas
Camp del Carrer Indústria

O **Camp del Carrer Indústria** (chamado popularmente '''L'Escopidora'*) foi o primeiro estadio de fútbol que tivo en propiedade o Futbol Club Barcelona na súa historia, anterior ao Camp de Les Corts e ao Camp Nou. O equipo xogou os seus encontros como local neste estadio entre 1909 e 1922.
## Historia
O FC Barcelona, fundado no ano 1899, pasou os 10 primeiros anos da súa existencia mudándose dun sitio para outro alugando campos nos que xogar os seus encontros como local. Algúns destes campos foron o do Velódromo da Bonanova, o de Casanoves, o da Estrada de Horta, o da Rúa Muntaner e o da Praza de Armas.

Finalmente Joan Gamper, fundador e presidente do club, decidiu en 1909 que o FC Barcelona comprase un terreo no cal consolidarse construíndo un novo estadio. O *Camp del Carrer Indústria* (Campo da Rúa Industria) foi inaugurado o 14 de marzo de 1909 nun encontro do Campionato de Cataluña.

O recinto era revolucionario na cidade condal pola modernidade das súas instalacións. Foi o primeiro estadio de España con alumeado artificial. A súa única tribuna de dous pisos feita de madeira tiña capacidade para 1.500 persoas, que sumadas ás 4.500 persoas que collían de pé no resto do campo, facían que a capacidade total do recinto nun encontro de fútbol fose de 6.000 persoas. Nun inicio non había vestiarios nin duchas, de xeito que os xogadores tiñan que asearse a man con caldeiros de auga fría tralos encontros. Co tempo fóronlle instalados os vestiarios e as duchas.

As dimensións do terreo de xogo eran moi pequenas, 91 metros de longo por 52 de ancho, polo cal foi alcumado *L'Escopidora*.

Neste estadio acadáronse os primeiros éxitos deportivos na historia do club, tanto na Copa do Rei como no Campionato de Cataluña, da man de xogadores históricos como Paulino Alcántara (máximo goleador histórico do club), Josep Samitier (alcumado *O Mago*), Emilio Sagi Barba ou Ricardo Zamora (considerado aínda hoxe un dos mellores gardametas da historia). A cantidade de seareiros que enchían o recinto cada domingo para ver os encontros do FC Barcelona facía que moitas persoas tivesen que sentar na beira da parte alta da tribuna, de xeito que dende as rúas dos arredores, os viandantes vían os traseiros do público, polo cal estes comezaron a ser chamados *culés* (do catalán "*cul''", que significa "cu"), alcume que chegou ós nosos días.

Neste estadio o FC Barcelona celebrou a vitoria en 8 Campionatos de Cataluña e 5 Copas do Rei, nun período de 13 anos. Os éxitos do club fixeron que o estadio quedase pequeno, de xeito que o presidente Gamper mandase construír un novo estadio, o futuro Camp de Les Corts, que foi inaugurado o 20 de maio de 1922, poñendo punto e final á historia do Camp del Carrer Indústria.

## Véxase tamén
### Outros artigos
* Futbol Club Barcelona
* Camp Nou
* Camp de Les Corts
* Palau Blaugrana

### Ligazóns externas
* Páxina oficial do FC Barcelona 
* Información sobre o Camp del Carrer Indústria  
* Información sobre o Camp del Carrer Indústria
Short Sunderland

O **Short Sunderland** foi un hidroavión británico empregado para misións de bombardeo e patrulla marítima desenvolvido para a Royal Air Force por Short Brothers. Toma o seu nome da cidade e porto de Sunderland, no nordeste de Inglaterra.

Baseado en parte no hidroavión S.23 Empire, o principal avión de Imperial Airways, o S.25 foi amplamente redeseñado para o servizo militar. Foi un dos máis potentes e máis usados hidroavións da segunda guerra mundial, e estivo involucrado na loita contra a ameaza dos *U-boats* alemáns na Batalla do Atlántico. Os Sunderlands da RAF tamén estiveron en servizo na Guerra de Corea e retiráronse en 1959. Este avión permaneceu en activo na Royal New Zealand Air Force (RNZAF) ata 1967. Os Sunderlands convertidos para o uso civil, coñecidos como Short Sandringhams, continuaron operando ata 1974.
Michael Sweetney

'''Michael 'Mike' Damien Sweetney''', nado o 25 de outubro de 1982 en Washington, D.C., é un ex xogador estadounidense de baloncesto profesional.

## Traxectoria profesional 
Sweetney foi elixido na 9ª posición do Draft da NBA de 2003 polos New York Knicks. Tras dous anos en Nova York foi traspasado aos Chicago Bulls o 4 de outubro de 2005 xunto a Tim Thomas e Jermaine Jackson, a cambio de Eddy Curry e Antonio Davis.

No verán de 2009, xogou na liga de verán cos Boston Celtics. Foi invitado aos adestramentos para gañarse unha praza no equipo, pero foi despedido o 22 de outubro. A comezos de decembro de 2011, Sweetney volveu aos Celtics para os adestramentos de pretempada. Foi cortado o 23 de decembro polos Celtics.

## Notas 
## Véxase tamén 
### Ligazóns externas 
* Estatísticas en Basketball-Reference.com
Emilio Pazos Ojea

**Emilio Xosé Pazos Ojea**, nado en Trasmiras en 1975, é un político galego do PPdeG.

## Traxectoria
Técnico agrícola. Concelleiro do PPdeG en Trasmiras dende 2003. Tralo falecemento do alcalde Adolfo Sueiro en xullo de 2006 foi elixido novo rexedor na súa substitución. Nas eleccións municipais de 2007 encabezou a candidatura do PPdeG e foi elixido alcalde con maioría absoluta. Foi reelixido alcalde con maioría absoluta á fronte do PPdeG nas seguintes eleccións de 2011, 2015, 2019 e 2023. 

## Véxase tamén
### Outros artigos
*Eleccións municipais en Trasmiras

### Ligazóns externas
*Noticia en *La Voz de Galicia*
Modesto Seara

**Modesto Seara Vázquez**, nado o 11 de setembro de 1931 en Allariz e finado o 26 de decembro de 2022, foi un político e xurista galego.

## Traxectoria 
Realizou estudos en dereito na Universidade Central de Madrid, e obtivo o título de licenciado en 1955. Viaxou a Londres en 1957 e tamén a París, onde cursou o doutoramento en dereito internacional na Universidade da Sorbona. En 1959 presentou a tese *Études de Droit Interplanetaire*, unha das primeiras obras sobre o dereito do espazo exterior.

Logo de doutorarse marchou a México, onde foi profesor da Universidade Nacional Autónoma de México. A finais do século XX empezou a crear unha rede de universidades públicas no estado de Oaxaca, da que acabou por ser reitor. A rede, o Sistema de Universidades Estatais de Oaxaca (SUNEO) comprende a Universidade Tecnolóxica da Mixteca, a Universidade do Mar, a Universidade do Istmo, a Universidade da Serra Sur, a Universidade da Sierra Juárez, a Universidade do Papaloapan e a Universidade da Cañada. Ese de reitor era o posto que tiña en 2011, cando recibiu a Medalla Castelao.

Foi académico das Relacións Internacionais, destacou polas súas achegas no campo do Dereito do espazo exterior, dereito internacional e o estudo das Relacións Internacionais. 

### Premios e distincións 
En 2011 foi recoñecido pola Xunta de Galicia coa Medalla Castelao.

## Notas
## Véxase tamén 
### Ligazóns externas 
* Páxina de Modesto Seara
Ganglios linfáticos umerais

Os **ganglios linfáticos umerais** ou **braquiais** son un conxunto de ganglios linfáticos pertencentes ao membro superior humano. Forman parte dos ganglios linfáticos axilares, o grupo linfático de maior tamaño da drenaxe linfática do membro superior. Son entre catro e seis ganglios localizados na parte máis lateral ou externa da axila. Recollen a linfa que provén dos vasos e ganglios que discorren xunto coa vea cefálica. Transpórtana cara ao tronco linfático subclavio e unha pequena parte cara aos ganglios linfáticos cervicais fondos.

## Véxase tamén 
### Bibliografía 
* *Gray. Anatomía para estudiantes. Miembro superior*